
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 2.0
Atzinuma sniedzējs
Tieslietu ministrija
Atzinums iesniegts
02.01.2024.
Atzinuma sniegšanas termiņš
03.01.2024.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Likumprojekts "Grozījumi Dzīvojamo māju pārvaldīšanas likumā" (TAP ID Nr. 22-TA-2647) Saeimā pieņemts 3. lasījumā 2023. gada 14. decembrī, līdz ar to lūdzam anotācijas 1.3. sadaļā "Problēmas apraksts" norādīt tā reģistrācijas numuru Saeimas likumprojektu reģistrā, proti, Nr. 209/Lp14. Vienlaikus lūdzam svītrot no anotācijas 1.3. sadaļas "Risinājuma apraksts" pēdējo rindkopu, jo tā dublē jau iepriekš anotācijā iekļauto informāciju.
Papildus aicinām no anotācijas 4. sadaļas "Saistītie tiesību aktu projekti" svītrot informāciju par likumprojektu "Grozījumi Dzīvojamo māju pārvaldīšanas likumā" (209/Lp14), jo šajā sadaļā iekļauj tiesību aktu projektus, kuru izstrādāšanai paredzēts pilnvarojums projektā, vai citus spēkā esošos (vai jau apstiprinātos) tiesību aktus, kuros jāizdara grozījumi vai kuri jāatzīst par spēku zaudējušiem (atceltiem) saistībā ar projektu.
 
Piedāvātā redakcija
-
	Ilona Lulberga (TM)

	2.
	Anotācija (ex-ante)
1.6. Cita informācija
	Priekšlikums
Atbilstoši Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 52.2.6.1 apakšpunktam lūdzam projektu saskaņot ar Datu valsts inspekciju.
 
Piedāvātā redakcija
-
	Santa Skutele (TM)

	3.
	Anotācija (ex-ante)
8.1.13. uz datu aizsardzību
	Priekšlikums
Lūdzam aizpildīt anotācijas 8.1.13. apakšpunktu. Ņemot vērā, ka projekta ietvaros tiek plānots veikt personas datu apstrādi, projektā ietvertais tiesiskais regulējums veido ietekmi uz datu aizsardzību. Anotācijas 8.1.13.apakšpunktā vēlams sniegt skaidru un saprotamu informāciju par projektā paredzēto personu datu apstrādi, norādot tiesisko pamatojumu personu datu apstrādei (tostarp arī spēkā esošu ārējo normatīvo aktu (-us) un tā normu (-as), no kā ir izsecināma nepieciešamība apstrādāt personu datus projektā paredzētajā veidā), kā arī sniedzot īsu un kodolīgu skaidrojumu par paredzēto personu datu apstrādi – kādu datu subjektu un kādu kategoriju datus paredz apstrādāt projekts, kādos konkrētos nolūkos.
 
Piedāvātā redakcija
-
	Santa Skutele (TM)

	4.
	Noteikumu konsolidētā versija
6. Lai reģistrētos dzīvojamo māju pārvaldnieku reģistrā, pārvaldnieks iesniegumā norāda šādu informāciju:
	Priekšlikums
Ņemot vērā, ka pašlaik notiek aktīvs darbs pie dzīvokļu īpašnieku kopības reģistrācijas procesa izstrādes, Tieslietu ministrija, ievērojot jau notikušās savstarpējās diskusijas, aicina izvērtēt iespēju un nepieciešamību noteikumu projektā paredzēt, ka dzīvojamo māju pārvaldnieku reģistrā fiksē arī dzīvokļu īpašnieku kopības.
Piedāvātā redakcija
-
	Anna Franciska Labinska (TM)



